Eesti Külaehitus
Eesti Külaehitus oli kolhoosidevaheliste ehituskontorite (KEK) tegevust kooskõlastav osaühing, varem koondis. Kollektiivil oli määrav roll Eesti küladele ehituslik-arhitektuurse ilme andmisel. Rohkemal või vähemal määral on need nõukogudeaegsed mõjud täheldatavad ka tänapäevastes Eesti külades.[viide?] 1962 moodustati Kolhoosidevaheliste Ehitusorganisatsioonide Vabariiklik Nõukogu, mis 1971 nimetati ümber vabariiklikuks koondiseks Eesti Kolhoosiehitus (VK EKE) ja 1988 vabariiklikuks koondiseks Eesti Külaehitus ja 1991 OÜks Eesti Külaehitus. Kollektiivi koosseisus tegutses nii EKE Projekt kui ka mitu tööstusettevõtet.